Membrii lojei UNIO Cluj, Marea Lojă a Noii Iluminări din România (M.L.N.I.R.), au împărțit, vineri dimineața, la Pata Rât 1000 cozonaci romilor care locuiesc pe rampă.

Aceștia au declarat că au dorit să le facă o surpriză frumoasă de Paște celor care sunt marginalizați de societate. ”Toata lumea indiferent de pozitia sociala trebuie sa se bucure de sarbatorile de Paste, astfel ca am vrut sa trimitem niste ajutoare modeste spre aceasta comunitate care nu este foarte des in atentia celor care ajuta. Bucuria si surprinderea pe care am vazut-o in ochii acestor oameni, cand au primit un simplu cozonac, nu pot fi descrise in cuvinte”, a declarat unul dintre membrii Lojei.